Document ID: 32003R0529

32003R0529
L 078/5
SLUŽBENI LIST EUROPSKE UNIJE
24.03.2003.
UREDBA KOMISIJE (EZ) br. 529/2003
od 24. ožujka 2003.
o izmjeni uredaba (EZ) br. 1279/98, (EZ) br. 1128/1999, (EZ) br. 1247/1999 i (EZ) br. 140/2003 u pogledu određenih carinskih kvota za proizvode od goveđeg i telećeg mesa iz Rumunjske
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkom uređenju tržišta goveđeg i telećeg mesa (1), kako je zadnje izmijenjena Uredbom Komisije (EZ) br. 2345/2001 (2), a posebno njezin članak 32. stavak 1.,
budući da:
(1)
Protokol odobren Odlukom Vijeća 2003/18/EZ od 19. prosinca 2002. o zaključivanju Protokola o usklađivanju trgovinskih aspekata Europskog sporazuma o udruživanju Europskih zajednica i njihovih država članica, s jedne strane, i Rumunjske, s druge strane, kako bi se uzeo u obzir ishod pregovora između stranaka o novim uzajamnim poljoprivrednim povlasticama (3), predviđa nove povlastice u pogledu uvoza određenih proizvoda od goveđeg i telećeg mesa u okviru carinskih kvota otvorenih na temelju tog Sporazuma. One se primjenjuju od 1. travnja 2003.
(2)
Uredbu Komisije (EZ) br. 1279/98 od 19. lipnja 1998. o utvrđivanju detaljnih pravila za primjenu carinskih kvota za goveđe i teleće meso predviđenih u uredbama (EZ) br. 2290/2000, (EZ) br. 2433/2000, (EZ) br. 2434/2000, (EZ) br. 2435/2000, (EZ) br. 2851/2000 i (EZ) br. 1408/2002 za Bugarsku, Češku Republiku, Slovačku Republiku, Rumunjsku, Republiku Poljsku i Republiku Mađarsku (4), kako je zadnje izmijenjena Uredbom (EZ) br. 1634/2002 (5), Uredbi Komisije (EZ) br. 1128/1999 od 28. svibnja 1999. o utvrđivanju detaljnih pravila za primjenu carinske kvote za telad težine do 80 kilograma i podrijetlom iz određenih trećih zemalja (6), kako je zadnje izmijenjena Uredbom (EZ) br. 1634/2002, Uredbu Komisije (EZ) br. 1247/1999 od 16. lipnja 1999. o utvrđivanju detaljnih pravila za primjenu carinske kvote za žive životinje vrste goveda težine od 80 do 300 kilograma i podrijetlom iz određenih trećih zemalja (7), kako je zadnje izmijenjena Uredbom (EZ) br. 1634/2002, i Uredbu Komisije (EZ) br. 140/2003 od 27. siječnja 2003. o određivanju postotka količina koje mogu biti dozvoljene u pogledu prijava za uvoznu dozvolu podnesenih u siječnju 2003. u okviru carinskih kvota za goveđe i teleće meso predviđenih u Uredbi (EZ) br. 1279/98 za Republiku Poljsku, Republiku Mađarsku, Češku Republiku, Slovačku, Bugarsku i Rumunjsku (8) treba stoga izmijeniti s učinkom od 1. travnja 2003.
(3)
Mjere predviđene u ovoj Uredbi u skladu su s mišljenjem Upravljačkog odbora za goveđe i teleće meso,
DONIJELA JE OVU UREDBU:
Članak 1.
Uredba (EZ) br. 1279/98 mijenja se kako slijedi:
1.
Naziv se zamjenjuje sljedećim:
„Uredba Komisije (EZ) br. 1279/98 od 19. lipnja 1998. o utvrđivanju detaljnih pravila za primjenu carinskih kvota za goveđe i teleće meso predviđenih uredbama Vijeća (EZ) br. 2290/2000, (EZ) br. 2433/2000, (EZ) br. 2434/2000, (EZ) br. 2851/2000 i (EZ) br. 1408/2002 i Odlukom Vijeća 2003/18/EZ za Bugarsku, Češku Republiku, Slovačku, Republiku Poljsku, Republiku Mađarsku i Rumunjsku.”
2.
Prvi stavak članka 1. zamjenjuje se sljedećim:
„Uvozne dozvole moraju se predočiti za uvoz u Zajednicu proizvoda navedenih u Prilogu I. ovoj Uredbi u okviru kvota predviđenih u uredbama Vijeća (EZ) br. 2290/2000 (9), (EZ) br. 2433/2000 (10), (EZ) br. 2434/2000 (11), (EZ) br. 2851/2000 (12) i (EZ) br. 1408/2002 (13) i u Odluci Vijeća 2003/18/EZ (14).
3.
Članak 3. mijenja se kako slijedi:
(a)
prvi stavak mijenja se kako slijedi:
i.
briše se drugi podstavak točke (c);
ii.
umeće se sljedeći drugi podstavak;
„Skupina proizvoda u smislu točke (c) označava:
-
ili proizvode obuhvaćene oznakama KN 0201 ili 0202 podrijetlom iz jedne od država navedenih u Prilogu I.,
-
ili proizvode obuhvaćene oznakama KN 0206 10 95, 0206 29 91, 0210 20 10, 0210 20 90, 0210 99 51, 0210 99 59 ili 0210 99 90 podrijetlom iz Mađarske,
-
ili proizvode obuhvaćene oznakama KN 0206 10 95, 0206 29 91, 0210 20 ili 0210 99 51 podrijetlom iz Rumunjske,
-
ili proizvode obuhvaćene oznakom KN 1602 50 podrijetlom iz Poljske,
-
ili proizvode obuhvaćene oznakom KN 1602 50 podrijetlom iz Rumunjske”;
(b)
stavak 2. zamjenjuje se sljedećim:
„2. Neovisno o članku 5. Uredbe (EZ) br. 1445/95, polje 16 prijava za dozvole i dozvola prikazuje jednu od sljedećih skupina oznaka KN:
-
0201, 0202,
-
0206 10 95, 0206 29 91, 0210 20 10, 0210 20 90, 0210 99 51, 0210 99 59, 0210 99 90,
-
0206 10 95, 0206 29 91, 0210 20, 0210 99 51,
-
1602 50.”
4.
Prilog I. zamjenjuje se tekstom u Prilogu ovoj Uredbi.
Članak 2.
Članak 2. stavak 2. Uredbe (EZ) br. 1128/1999 zamjenjuje se sljedećim:
„2. Za količinu iz stavka 1. carinska stopa smanjuje se za:
-
80 % za životinje podrijetlom iz Češke Republike, Slovačke, Bugarske, Estonije, Latvije i Litve,
-
90 % za životinje podrijetlom iz Poljske, Mađarske i Rumunjske.”
Članak 3.
Članak 1. stavak 2. Uredbe (EZ) br. 1247/1999 zamjenjuje se sljedećim:
„2. Za količinu iz stavka 1. carinska stopa smanjuje se za:
-
80 % za životinje podrijetlom iz Češke Republike, Slovačke, Bugarske, Estonije, Latvije i Litve,
-
90 % za životinje podrijetlom iz Poljske, Mađarske i Rumunjske.”
Članak 4.
Sljedeća točka (e) dodaje se članku 1. stavku 2. Uredbe (EZ) br. 140/2003:
„(e)
50 tona za proizvode od goveđeg i telećeg mesa obuhvaćene oznakama KN 0206 10 95, 0206 29 91, 0210 20 i 0210 99 51 podrijetlom iz Rumunjske.”
Članak 5.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. travnja 2003.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. ožujka 2003.

Labels: 3
17
18